Source: https://www.zakonypreludi.sk/zz/2014-148
Timestamp: 2019-04-19 17:05:06+00:00
Document Index: 6222537

Matched Legal Cases: ['čl. 82', 'čl. 82', 'čl. 94', 'čl. 82', 'čl. 1', 'čl.153', 'čl. 1', 'čl. 94']

148/2014 Z. z. Oznámenie o prijatí zmien Vykonávacieho predpisu k Európskemu patentovému dohovoru | Aktuálne znenie
Oznámenie č. 148/2014 Z. z.Oznámenie Ministerstva zahraničných vecí a európskych záležitostí Slovenskej republiky o prijatí zmien Vykonávacieho predpisu k Dohovoru o udeľovaní európskych patentov (Európskemu patentovému dohovoru)
Čiastka 53/2014
1. Pravidlo 164 vrátane nadpisu znie:
(1) Ak Európsky patentový úrad posúdi, že písomnosti prihlášky, ktoré slúžia ako základ doplnkovej európskej rešerše, nespĺňajú požiadavky jednotnosti vynálezu
(a) vyhotoví čiastočnú správu o doplnkovej európskej rešerši pre tie časti prihlášky, ktoré sa týkajú vynálezu alebo skupiny vynálezov v zmysle znenia čl. 82, ktoré sú uvedené v patentových nárokoch ako prvé,
(b) informuje prihlasovateľa, že za vypracovanie správy o doplnkovej európskej rešerši na ostatné vynálezy musí byť v lehote dvoch mesiacov zaplatený dodatočný poplatok na každý ďalší vynález a
(c) vyhotoví správu o doplnkovej európskej rešerši na časti prihlášky, ktoré sa vzťahujú na vynálezy, za ktoré bol zaplatený dodatočný poplatok.
(2) Ak nie je vyhotovená správa o doplnkovej európskej rešerši a prieskumové oddelenie zistí, že v písomnostiach prihlášky, ktoré slúžia ako základ pre prieskum vynálezu alebo skupinu vynálezov v zmysle znenia čl. 82, sa uplatňujú nároky, ktoré neboli preskúmané Európskym patentovým úradom ako orgánom pre medzinárodnú rešerš alebo ako orgánom pre vyhotovenie správy o medzinárodnej doplnkovej rešerši, prieskumové oddelenie
(a) informuje prihlasovateľa, že rešerš sa vykoná na každý vynález, za ktorý bude v lehote dvoch mesiacov zaplatený poplatok
(b) zverejní výsledky každej rešerše vykonanej podľa písmena a) spolu
– s oznámením podľa čl. 94 ods. 3 a pravidla 71 ods. 1 a 2, v ktorom dá prihlasovateľovi možnosť vyjadriť sa k týmto výsledkom a zmeniť opis, nároky a výkresy alebo
– s oznámením podľa pravidla 71 ods. 3, a
(c) v prípade potreby v oznámení vydanom v zmysle písmena b), vyzve prihlasovateľa, aby obmedzil prihlášku na jeden vynález alebo skupinu vynálezov v zmysle znenia čl. 82, na ktorý rešeršnú správu vypracoval Európsky patentový úrad ako orgán pre medzinárodnú rešerš alebo ako orgán pre vyhotovenie správy o medzinárodnej doplnkovej rešerši, alebo na ktorý bola vykonaná rešerš podľa postupu uvedenom v písmene a).
(3) V postupe uvedenom v ods. 2 písm. a) sa pravidlá 62 a 63 uplatnia primerane.
(4) Pravidlo 62 a pravidlo 70 ods. 2 sa nepoužijú na výsledky rešerší vykonaných podľa odseku 2.
(5) Každý poplatok zaplatený podľa odseku 1 alebo 2 bude vrátený, ak o to prihlasovateľ požiada a prieskumové oddelenie zistí, že oznámenie podľa odseku 1 písm. b) alebo odseku 2 písm. a) nebolo oprávnené.“.
2. V pravidle 135 odsek 2 znie:
(1) Pravidlo 164 ods. 1 v znení čl. 1 tohto rozhodnutia sa uplatňuje na akúkoľvek prihlášku, pre ktorú k 1. novembru 2014 nebola vypracovaná doplnková európska rešerš podľa čl.153 ods. 7 Európskeho patentového dohovoru.
(2) Pravidlo 164 ods. 2 v znení čl. 1 tohto rozhodnutia sa uplatňuje na akúkoľvek prihlášku, pre ktorú k 1. novembru 2014 nebolo vypracované prvé oznámenie podľa čl. 94 ods. 3 Európskeho patentového dohovoru a pravidla 71 ods. 1 a 2 alebo prípadne podľa pravidla 71 ods. 3.